Anexa nr. 1 la H.C.L. nr. 75/28.05.2026
FORMA IMBUNATATITA
REGULAMENT

pentru stabilirea condiţiilor de exercitare a dreptului de acces pe proprietatea publică sau privată a Municipiului Râmnicu Sărat, în vederea instalării, întreţinerii, înlocuirii, mutării reţelelor de comunicaţii electronice sau a elementelor de infrastructură necesare susţinerii acestora, modul de utilizare partajată  a elementelor de infrastructură, precum şi măsurile privind construirea de reţele de comunicaţii electronice 
Având în vedere:

· Legea nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice, cu modificari si completari ulterioare;

· Legea nr. 198/2022 pentru modificarea şi completarea unor acte normative în domeniul comunicaţiilor electronice şi pentru stabilirea unor măsuri de facilitare a dezvoltării reţelelor de comunicaţii electronice;

· Ordonanţa de urgenţă a Guvernului nr. 111/2011 privind comunicaţiile electronice, cu modificările şi completările ulterioare;

· Legea nr. 154/2012 privind regimul infrastructurii retelelor de comunicatii electronice, cu modificari si completari ulterioare;

· art. 18 si art. 28 din Anexa nr. 1 la H.G. 525/1996 privind Regulamentul general de urbanism, cu modificarile si completarile ulterioare;

· prevederile Legii nr. 50/1991 privind autorizarea executarii lucrarilor de constructii, cu modificarile si completarile ulterioare;

· prevederile O.G. nr. 43/1997 privind regimul drumurilor, republicata, cu modificari si completari ulterioare;

· prevederile H.C.L. nr. 130/25.11.1999 de aprobare a Documentatiei de urbanism nr. 1200/5757/nov. 1999 faza P.U.G., cu termen de valabilitate prelungit prin H.C.L. nr. 304/21.12.2023; 

prevederile Legii nr. 287/2009 privind Codul Civil, cu modificările si completările ulterioare;
· prevederile O.U.G. 57/2019 privind Codul administrativ, cu modificările si completările ulterioare;
· Decizia Autorității Naționale pentru Administrare si Reglementare in Comunicații nr. 672/2022 pentru modificarea <LLNK 12018   997170IS01   0108>Deciziei Preşedintelui Autorităţii Naţionale pentru Administrare şi Reglementare în Comunicaţii nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică;
· Modelul orientativ pentru documentul Regulament privind aprobarea condițiilor în care se realizează accesul furnizorilor de rețele de comunicații electronice pe proprietatea publică (sau privată) a U.A.T., în vederea construirii, instalării, întreținerii, înlocuirii sau mutării rețelelor de comunicații electronice sau a elementelor de infrastructură fizică necesare susținerii acestora – postat pe site-ul A.N.C.O.M.; 
CAPITOLUL I – DISPOZIŢII GENERALE

Art. 1 - (1) Operatorii de retea/furnizorii de reţele publice de comunicaţii electronice, autorizaţi în condiţiile legislaţiei din domeniul comunicaţiilor electronice, au dreptul de acces pe proprietatea publica sau privata a Municipiului Râmnicu Sărat în condiţiile Legii nr. l59/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice, cu modificari si completari ulterioare şi a prezentului Regulament.
(2) Persoanele care furnizează exclusiv pentru nevoi proprii reţele de comunicaţii electronice, cu respectarea condiţiilor prevăzute de legislaţia din domeniul comunicaţiilor electronice, au dreptul de acces pe proprietatea publică/privată a Municipiului Râmnicu Sărat, în condiţiile Legii nr. l59/2016 şi a prezentului Regulament.

Art.2 - (1) Operatorii de retea/furnizorii de reţele de comunicaţii electronice beneficiază de dreptul de acces pe proprietăţi pe, deasupra, în sau sub imobilele aflate în proprietate publică, inclusiv pe drumuri, poduri, tuneluri, galerii tehnico-edilitare, pasaje şi viaducte, stâlpi, piloni şi terenuri agricole, în condiţiile prezentului Regulament, dacă sunt îndeplinite în mod cumulativ următoarele condiţii:


a) exerciţiul acestui drept nu contravine legilor speciale care stabilesc regimul juridic aplicabil respectivelor imobile proprietate publică ori uzului sau interesului public căruia îi sunt 
destinate 
imobilele in cauza;
b) efectuarea lucrărilor în cauză nu este de natură să contravină cerinţelor specifice de urbanism, de amenajare a teritoriului sau privind calitatea în construcţii ori celor privind protecţia mediului, a sănătăţii, apărării, ordinii publice şi securităţii naţionale, pe care trebuie să le respecte activităţile ce se desfăşoară pe, deasupra, în sau sub imobilele în cauză.

(2) Dispozițiile alin. (1) nu exclud aplicabilitatea cadrului legal privind regimul juridic al drepturilor reale corespunzătoare dreptului de proprietate publică.

 (3) Furnizorii de reţele publice de comunicaţii electronice beneficiază de dreptul de acces pe proprietăţi sub imobilele proprietate privată a municipiului, dacă sunt îndeplinite cumulativ următoarele condiţii:
a)  dreptul de folosinţă asupra imobilelor în cauză nu ar fi afectat sau ar fi  

    afectat într-o măsură nesemnificativă prin efectuarea acestor lucrări ori dacă un alt furnizor de reţele de comunicaţii electronice, autorizat în condiţiile legislaţiei din domeniul comunicaţiilor electronice, a efectuat deja lucrări de acces pe proprietăţi pe, deasupra, în sau sub imobilele în cauză, dreptul de folosinţă asupra imobilelor nu ar fi afectat în mod permanent de o restrângere suplimentară prin efectuarea unor noi asemenea lucrări, conform normativelor tehnice in vigoare;
b) efectuarea lucrărilor de acces pe proprietăţi nu este de natură să contravină cerinţelor specifice de urbanism, de amenajare a teritoriului sau privind calitatea în construcţii ori celor privind protecţia mediului, a sănătăţii sau a ordinii publice, pe care trebuie să le respecte activităţile ce se desfăşoară pe, deasupra, în sau sub imobilele în cauză;

c) să existe acordul titularului dreptului de proprietate privată asupra imobilului afectat, de a încheia un contract, prin care să se stabilească condiţiile de exercitare a dreptului de acces pe proprietatea sa privată sau, în cazul refuzului, să existe o hotărâre judecătorească definitiva care să ţină loc de contract între părţi.

(4) Dreptul de acces in spatiile aflate in proprietatea indiviza din blocurile de locuinte se exercita exclusiv cu acordul expres al asociatiei de proprietari, exprimat prin hotarare adoptata conform Legii nr. 196/2018, după prezentarea documentatiei tehnice complete si a unei expertize favorabile.

Infrastructura ce este parte integranta a imobilului – prin proiectarea si construirea acesteia in edificarea imobilului (canalizatie si tubulatura pentru televiziune, radio si telefonie fixa) apartine imobilului, respectiv asociatiei de proprietari. Utilizarea acestei infrastructuri se face exclusiv cu acordul expres al asociatiei de proprietari.

Utilizarea infrastructurii de comunicatii electronice existente in imobil (suporti, trasee cabluri si/sau fibra optica, canalizatii, perforari/strapungeri in pereti si plansee, tubulatura) ce sunt proprietatea si sunt utilizate de alti operatori de comunicatii electronice, se va face numai cu acordul operatorului in cauza.

(41) – Municipiul Râmnicu Sărat va acorda acces doar pentru proprietatea sa publică/privata.  Accesul pe proprietatile private colective de tip blocuri de locuinte, indiferent de vechimea constructiilor, se va considera acordat daca sunt indeplinite cumulativ conditiile prezentate într-o expertiza favorabila la cerintele date de Legea nr. 10/1995 privind calitatea in constructii, cu modificarile si completarile ulterioare (expertiza care se va efectua/care va fi necesara in functie  de natura interventiei asupra structurii de rezistenta a cladirii) și acordul Asociatiei de proprietari de care apartine respectiva cladire.

- Contractul ce conferă furnizorilor de reţele de comunicaţii electronice sau operatorilor de infrastructură de comunicaţii electronice un drept de a executa lucrări de construcţii în cadrul unui condominiu, va fi încheiat de aceştia cu asociaţia de proprietari reprezentată de preşedinte, în conformitate cu dispoziţiile Legii nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, cu modificările ulterioare.
CAPITOLUL II – CONDITIILE IN CARE SE REALIZEAZA ACCESUL PE PROPRIETATEA PUBLICA/PRIVATĂ A MUNICIPIULUI RÂMNICU SĂRAT

Art. 3 - Dreptul de acces exercitat asupra imobilelor aflate în proprietatea publică sau privată a Municipiului Râmnicu Sărat se exercită în condiţiile legii, cu respectarea principiului minimei atingeri aduse proprietăţii şi grevează strict cota din fondul aservit necesar realizării lucrării: reţea de comunicaţii electronice sau elemente de infrastructură necesare susţinerii acesteia. 

Art. 4 - Dreptul de acces nu constituie un drept exclusiv acordat operatorului şi nu va îngrădi Municipiul Râmnicu Sărat în posibilitatea de a dispune în continuare de bunurile sale. 

Art. 5 - În vederea evitării distrugerilor accidentale, operatorii de retea/furnizorii de rețele de comunicații electronice vor emite Acorduri de coexistenţă şi vor acorda asistenţă tehnică la realizarea de lucrări în vecinătatea zonei de acces. 

Art. 6 - Beneficiază de dreptul de acces pe proprietăţile publice şi private ale Municipiului Râmnicu Sărat următoarele categorii de persoane juridice: 

a) furnizorii şi operatorii de reţele de comunicaţii electronice autorizaţi în condiţiile legislaţiei din domeniul comunicaţiilor electronice; 
b) persoanele care furnizează exclusiv pentru nevoi proprii reţele de comunicaţii electronice, cu respectarea prevederilor din legislaţia privind comunicaţiile electronice;
c) deţinătorii de infrastructură suport.
Art. 7 - (1) Pe terenurile aflate în proprietatea publică/privată a Municipiului Râmnicu Sărat pot fi realizate reţele de comunicaţii electronice amplasate in infrastructuri subterane de canale tehnice de cabluri special amenajate sau prin galerii de cabluri, ţinând cont de infrastructura fizica subterana de comunicatii preexistente care indeplineste conditiile tehnice pentru a fi utilizată cât şi de interconectarea cu retele preexistente (cele care indeplinesc conditiile tehnice de partajare, astfel incat sa nu se dubleze traseele). 
(1^1) – In situatia in care exista mai multe cereri de acces care indeplinesc conditiile legale si nu exista intrastructura fizica subterana de comunicatii (la momentul solicitarii accesului-prima cerere de acces) in zona vizata de solicitanti pentru realizarea investitiei proiectate, nu poate fi refuzat dreptul oricarui solicitant (autorizat in conditiile legislatiei in domeniul comunicatiilor electronice) de a-și asuma obținerea autorizatiei de construire în vederea instalării, întreţinerii, înlocuirii, mutării reţelelor de comunicaţii electronice sau a elementelor de infrastructură necesare susţinerii acestora, chiar daca aceasta situatie ar reprezenta in viitor dublari de trasee, inexistente fizic la momentul solicitarii accesului.

 (2) Infrastructura subterană de comunicatii electronice se va realiza subteran, în afara partii carosabile (trotuare, spatii verzi, intrări, alei, subtraversări de străzi) si va avea in componenţă cămine şi racorduri. Subtraversarile străzilor se vor face prin foraj orizontal dirijat, in vederea evitării afectării infrastructurii străzilor traversate.
(3) Dacă amplasarea retelelor tehnico-edilitare în afara părtii carosabile nu este posibilă din punct de vedere tehnic sau economic, acestea se pot amplasa în subteranul partii carosabile în următoarea ordine de prioritate: canalizare ape menajere si pluviale, retele de apă, gaze naturale, comunicatii electronice.

(4) Este necesară stabilirea unor reţele magistrale inelare de reţele de comunicaţii care să acopere tot teritoriul intravilan al Municipiului Râmnicu Sărat.

(5) Pentru străzile pe care sunt doar imobile de tip case, se va prevedea tubulatura de acces până la limita proprietătilor, odata cu realizarea infrastructurii subterane, astfel încăt se vor evita alte interventii subterane la realizarea bransamentelor individuale. 

(6) Aducerea la starea initială a terenului se va face exclusiv pe cheltuiala solicitantului. Pentru cazul în care lucrarea de realizare a infrastructurii de comunicatii afecteaza mai mult de jumătate din suprastructura existentă (asfalt, beton, pavaj, spatiu verde), solicitantul va reface întreaga suprafată a elementului afectat.

(7) Amplasarea reţelelor, stabilirea dimensiunilor canalizaţiilor si a cablurilor, precum si a gradului maxim de ocupare a retelei pe zone vor fi stabilite în baza unor proiecte întocmite anterior si puse la dispozitia tuturor operatorilor de retea/funizorii de reţele de comunicaţii electronice, de catre proiectanţi autorizaţi.
(8)  Se interzice amplasarea de reţele noi de cabluri pe suporturi aeriene.

(9) Extinderile de reţele de comunicaţii electronice si modernizarea celor existente aeriene se vor realiza doar prin amplasarea/ relocarea în subteran, pe amplasamentele unde exista deja infrastructura tehnica necesară aflată în proprietatea publica/ privata a Municipiului Ramnicu Sarat sau a altor operatori, detinători de infrastructură de comunicatii, sau prin construirea de infrastructura noua, dupa caz, cu respectarea conditiilor tehnice impuse, conform alin.7, din prezentul articol.
 (10) In cazul clădirilor, montarea echipamentelor tehnice se execută în varianta de montare subterană, ori, după caz, în incinte sau în nişele construcţiilor, fară afectarea circulaţiei publice.
(11) Se interzice amplasarea reţelelor de comunicaţii pe elementele de faţadă dinspre strada a imobilelor ori pe alte elemente/structuri de această natură.
(12) Pe traseele reţelelor de comunicaţii amplasate subteran se prevăd obligatoriu sisteme de identificare nedistructive, respectiv markeri, pentru reperarea operativă a poziţiei reţelelor, în scopul executării lucrărilor de intervenţie la acestea.
(13) Lucrările de construcţii pentru realizarea de reţele de comunicaţii ce se execută anterior sau concomitent cu lucrările de construire, reparare, modernizare, reabilitare sau extindere a drumurilor ori a reţelelor de utilitaţi publice, se vor face în conformitate cu programele anuale/multianuale ale autorităţii administraţiei publice locale, aprobate în condiţiile legii;

 (14) In vederea protecţiei mediului (protecţia solului), pentru evitarea aglomerării terenului cu elemente de infrastructura subterana, în zona în care se realizează amplasarea de reţele de comunicaţii electronice subterane, furnizorii de reţele publice de comunicaţii trebuie să opteze pentru realizarea coordonată a lucrărilor de acces pe proprietatea publica a municipiului.
(15) În cazul în care pentru aceeaşi  zonă se solicită accesul de către mai mulţi furnizori de comunicaţii electronice, aceştia se pot asocia pentru realizarea în comun a unei singure canalizaţii subterane. Se interzice autorizarea construirii de infrastructură care ar dubla trasee de infrastructura preexistente, dacă acestea din urmă pot permite accesul mai multor operatori si daca acestea indeplinesc conditiile tehnice si se incadreaza in parametrii necesari exploatarii/utilizarii in mod optim pentru amplasarea retelelor de comunicatii electronice. Caracteristicile tehnice ale acestor canalizaţii sunt cele stabilite de către proiectanti de specialitate, conform alin.7, din prezentul articol.
(15^1) In vederea aplicarii prevederilor alin.(15), furnizorul/operatorul va inainta prima cerere de acces insotita de certificatul de urbanism ce se va emite în vederea instalării, întreţinerii, înlocuirii, mutării reţelelor de comunicaţii electronice sau a elementelor de infrastructură necesare susţinerii acestora, dupa caz, urmand ca intentia acestuia, materializata prin certificatul de urbanism, sa fie adusa la cunostinta publica (anunt - afisare pe site si avizierul Primariei Municipiului Ramnicu Sarat) inclusiv prin notificarera operatorilor/furnizorilor care activeaza pe raza UAT Municipiul Ramnicu Sarat, astfel incat acestia sa se asocieze la nevoie, respectiv pentru evitarea dublarii viitoare a unor trasee de infrastructura de retele de comunicatii electronice.
 (16) In cazul în care în Municipiul Râmnicu Sărat se impune realizarea unor investiţii publice in zone afectate de reţele de comunicaţii electronice, investiţiile vor fi planificate/prevăzute din timp sau se va proceda la devierea reţelei în condiţii tehnice identice cu respectarea următoarelor:



- aducerea lucrărilor la starea iniţială a elementelor afectate;



- stabilirea distanţelor minime de amplasare faţă de alte reţele existente.
(17) În cazul reţelelor publice de comunicaţii electronice amplasate deja pe stâlpi este interzisă extinderea acestora în mod aerian/suprateran. Pentru aceste reţele se instituie obligativitatea dezafectării şi relocarii în subteran in termen de maximun 6 luni de la data primirii notificării Primăriei Municipiului Râmnicu Sarat, dar nu mai târziu de 15 zile de la data punerii punerii in functiune/receptiei şi dării în exploatare a infrastructurii subterane disponibile pe tronsonul vizat. Furnizorul are obligatia să notifice în scris Primaria cu privire la finalizarea relocării şi sa solicite constatarea în teren.

(18) Furnizorul/operatorul de retea va răspunde material, civil sau penal, in funcţie de situaţie, pentru eventualele accidente sau pagube produse de instalarea sau funcţionarea reţelelor de comunicaţii electronice, indiferent de locul in care sunt amplasate acestea.
(19) Serviciile tehnice specializate ale U.A.T Municipiul Ramnicu Sarat prin reprezentanţii săi au dreptul să solicite operatorului/furnizorului efectuarea de verificări cu privire la reţeaua amplasată. In acest sens se pot efectua controale ale reţelelor amplasate suprateran şi intervenţii in scopul constatării numărului de reţele aflate in subteran, cu constatarea contraventiilor si aplicarea sanctiunilor prevazute de prezentul regulament.
CAPITOLUL III – DREPTUL DE ACCES PE PROPRIETATEA PUBLICĂ/PRIVATĂ A MUNICIPIULUI RAMNICU SARAT
Art. 8 - (1) Municipiul Râmnicu Sărat, prin structurile de specialitate, va publica, pe pagina proprie de internet, şi prin afişarea în locuri vizibile, la sediul Primăriei Municipiului Râmnicu Sărat, modalitatile de contact in vederea accesului pe proprietati si în termen de 30 de zile de la data primirii primei cereri în vederea exercitării dreptului de acces la un anumit imobil proprietate publică/privată, condiţiile în care se realizează dreptul de acces la acest imobil şi documentele pe care solicitantul urmează să le prezinte in dovedirea indeplinirii condiutiilor legale.
(2) Publicaţia prevăzută la alin. (1) va cuprinde cel puţin următoarele informatii:

          a) Consiliul Local al Municipiului Râmnicu Sărat, prin Municipiul Râmnicu Sărat, cu sediul în municipiul Ramnicu Sarat, strada Nicolae Balcescu nr. 1, judetul Buzau, telefon – 023861946, fax – 0238561947, e-mail: primarie_rmsarat@primariermsarat.ro, primeşte la sediul Primăriei Municipiului Râmnicu Sărat din strada Nicolae Balcescu nr. 1, cererile de acces pentru amplasarea de către operatorii de retea/furnizorii reţelelor de comunicatii electronice la sediul sau pana la data _______________
b) caracteristicile imobilului (titlul asupra terenului) pe care se exercită dreptul de acces şi zonele în care se poate realiza dreptul de acces;
c) tarifele pentru exercitarea dreptului de acces în funcţie de elementele reţelelor de comunicaţii electronice şi de elementele de infrastructură care fac obiectul lucrărilor;
d) limitările tehnice cu privire la exercitarea dreptului de acces, care rezultă din caracteristicile de uz sau interes public ale imobilului;

e) procedura detaliată ce trebuie îndeplinită de către solicitantul dreptului de acces, inclusiv orice condiţii legate de documentele ce trebuie prezentate de acesta;

f) informaţiile relevante privind condiţiile şi procedura aplicabilă autorizării construirii reţelelor de comunicaţii şi a elementelor de infrastructură fizică necesară instalării acestora.
(3) Tarifele pentru exercitarea dreptului de acces pe proprietatea publică/ privată a Municipiului Râmnicu Sărat sunt prevazute in anexa nr. 1 la prezentul Regulament si sunt in conformitate cu Decizia Autorității Naționale pentru Administrare si Reglementare in Comunicații nr. 672/2022 pentru modificarea <LLNK 12018   997170IS01   0108>Deciziei Preşedintelui Autorităţii Naţionale pentru Administrare şi Reglementare în Comunicaţii nr. 997/2018.
(4) Sumele încasate constituie venituri la bugetul local.

Art.9 (1) Exercitarea dreptului de acces se va face numai după încheierea unui contract de acces cu Municipiul Râmnicu Sărat sau administratorul proprietatii publice afectate şi operatorii de retea/furnizorii de retele de comunicatii/ detinatori de infrastructura suport, ulterior acestuia putand fi obţinuta Autorizaţia de Construire a infrastructurii fizice.
 (2) Modelul de contract este prevazut in anexa nr. 2 la prezentul regulament. 
Art. 10 - Costurile privind avizarea, autorizarea si executarea lucrărilor de reţele de comunicaţii electronice, vor fi suportate integral de furnizorul de servicii de comunicaţii electronice.

Art. 11 - In cazul imobilelor proprietate publică/privată a Municipiului Râmnicu Sărat date în concesiune, închiriate sau date în folosinţă cu titlu gratuit, după caz, condiţiile, inclusiv tarifele, în care se exercită dreptul de acces vor fi stabilite şi publicate de către titularii dreptului de administrare, iar de către titularii dreptului de concesiune, de închiriere sau de folosinţă cu titlu gratuit, numai atunci când se prevede această posibilitate în mod expres, prin actele prin care li s-a acordat dreptul de concesiune, de închiriere ori de folosinţă cu titlu gratuit.

Art. 12 - Condiţiile stabilite în vederea exercitării dreptului de acces potrivit prezentului Regulament vor respecta principiile nediscriminării, transparentei si obiectivitaţii. 
CAPITOLUL IV - INVENTARIEREA REŢELELOR DE COMUNICAŢII ELECTRONICE EXISTENTE
Art. 13 - (1) În termen de 60 zile de la data intrării în vigoare a prezentului regulament, deţinătorii (furnizori sau operatori) de reţele de comunicaţii electronice au obligaţia declararii acestora si depunerii unei situaţii/inventar privind reţelele de comunicaţii electronice şi infrastructura suport aferentă deţinute pe raza Municipiului Râmnicu Sărat.
(2) Situaţia va fi prezentată în format digital şi va cuprinde un plan de situaţie cu traseul reţelelor şi marcaje pentru identificarea situaţiei din teren, realizat în sistem Stereo 70 vizat de Oficiul de Cadastru și Publicitate Imobiliară şi Memoriu de prezentare care să ofere informaţii privind: 
a) tipul reţelelor de comunicaţii: aerian, subteran; 
b) traseele rețelelor (străzile afectate) și lungimea; 
c) date de identificare administrativă a proprietăților afectate de rețele și lungimea traseelor pe fiecare proprietate: terenuri pentru rețele subterane, număr de stâlpi pe tip de proprietar, adresa clădirilor, alte elemente constructive (ziduri de sprijin, poduri, etc.); 
d) capacități subterane disponibile pentru utilizare partajată: tuburi disponibile, rețele disponibile (dark fiber).
 (3) După finalizarea lucrărilor de migrare a reţelelor din aerian în subteran, operatorii au obligaţia ca în termen de 60 de zile să prezinte Primăriei Municipiului Râmnicu Sărat planul/harta actualizat/ă  a noii infrastructuri/retele în format digital (sistem Stereo 70), conform cerinţelor prevăzute la alin. (2).
Art.14 - (1) În termen de 60 de zile de la data intrării în vigoare a prezentului regulament, deţinătorii (operatori sau furnizori) de infrastructură suport - stâlpi aferente reţelelor de comunicaţii electronice au obligaţia declararii acestora depunerii unei situaţii/inventar privind infrastructura suport deţinută pe proprietăţile Municipiului Râmnicu Sărat.
 (2) Situaţia va fi prezentată în format digital şi va cuprinde un plan de situaţie cu traseul reţelelor şi marcaje pentru identificarea situaţiei din teren, realizat în sistem Stereo 70 vizat de Oficiul de Cadastru și Publicitate Imobiliară şi Memoriu de prezentare informaţii privind: 
a) informații privind stâlpii; 

b) infrastructură suport pentru rețele de comunicații electronice: număr, amplasare, elemente de identificare, etc.; 

c) datele de identificare ale operatorilor de rețele de comunicații electronice amplasate pe fiecare stâlp deținut în proprietate (numele operatorilor);

d)informații privind identificarea (etichetarea) rețelelor de comunicaţii electronice.

Art. 15 - Inventarul realizat de deținătorii de rețele de comunicații și de deținătorii de infrastructură suport – stâlpi se va depune la sediul Primăriei Municipiului Râmnicu Sărat, odată cu cererea de acces pe proprietăţile Municipiului Râmnicu Sărat.
Art. 16 - În perioada de realizare a inventarului (60 zile de la intrarea în vigoare a prezentului regulament) furnizorii şi operatorii de reţele de comunicaţii vor marca/eticheta reţelelor de comunicaţii electronice proprii, în cazul în care acest lucru nu este deja realizat. 
Art.17 - Etichetarea reţelelor de comunicaţii electronice se va realiza astfel încât: 
a) să permită recunoașterea facilă a reţele deținute de furnizorii sau operatorii de rețele de comunicații – prin folosirea unor marcaje diferite amplasate vizibil.
 b) etichetarea/marcarea rețelelor aeriene se va face din trei în trei puncte de prindere și la fiecare schimbare de direcție.
 c) în cazul rețelelor subterane – prin marcarea/diferențierea capacelor camerelor de tragere. 
Art.18 - (1) Rețelele neetichetate se consideră abandonate, deținătorii de infrastructură suport vor trebui să îndepărteze toate reţelele şi/sau echipamentele neidentificate/nepersonalizate, abandonate, rupte/distruse sau care periclitează circulaţia rutieră şi/sau pietonală. 
(2) În cazul nedesfiinţării reţelelor în urma notificării autorităţii locale, autoritatea locala se poate adresa instantei de judecata in vederea desființarii acestora de catre proprietarului stâlpilor (reformulat de catre structurile de specialitate).

(3) Furnizorul/operatorul de retea raspunde pentru orice vicii ascunse ale lucrarilor de instalare, intretinere sau mutare a infrastructurii, aparute ulterior receptiei, care afecteaza integritatea propriteatii publice/private a Municipiului Râmnicu Sarat sau buna utilizare a acesteia conform destinatiei sale. Operatorul are obligatia sa remedieze pe cheltuiala proprie deficientele constatae in termen de maxim 30 de zile de la notificare. Termenul de garantie pentru vicii ascunse este de 10 ani de la data semnarii procesului-verbal de receptie a lucrarilor.
Art.19 - (1) În cazul identificării de către autorităţile locale a unor reţele existente pe proprietatea Municipiului Râmnicu Sărat care nu au fost declarate la inventariere, furnizorii reţelelor vor fi impuşi din oficiu retroactiv de la data intrării în vigoare a prezentului regulament.

(2) In cazul reţelelor nedeclarate al căror proprietar nu a putut fi identificat acestea vor fi desfiinţate pe cale administrativă de catre Municipiul Râmnicu Sărat.
Art.191 Primaria Municipiului Râmnicu Sărat, prin structurile/institutiile cu atributii specifice, va verifica in teren situatiile documentate/inventarele/declaratiile depuse de catre operatori privind reţelele de comunicaţii electronice şi infrastructura suport aferentă deţinute pe raza Municipiului Râmnicu Sărat, pentru a se constata daca acestea corespund realitatii, în sensul de a stabili daca se regasesc în integralitate faptic, iar acolo unde se constată nereguli, se vor aplica sanctiunile/se vor adopta masurile legale care se impun.
CAPITOLUL V – PROCEDURA DE ACORDARE A DREPTULUI DE ACCES PE PROPRIETATEA PUBLICĂ/PRIVATĂ A MUNICIPIULUI RÂMNICU SĂRAT PENTRU REŢELELE EXISTENTE ȘI INFRASTRUCTURA SUPORT AFERENTĂ ȘI PENTRU REALIZAREA DE RETELE NOI
Art. 20 - Deţinătorii (furnizori sau operatori) de reţele de comunicaţii electronice sau de infrastructură suport pentru reţelele de comunicaţii electronice au obligaţia ca, la data finalizării inventarului prevăzut la art.13 si art. 14 să depună cerere pentru încheierea contractului de acces pe proprietatea Municipiului Râmnicu Sarat. 
Art. 21 - Contractele pentru dreptul de acces din proprietatea sau amplasate pe proprietăți ale Municipiului Ramnicu Sarat (reţele aeriene) se vor încheia cu clauză suspensivă până la apariţia unei alternative de amplasare în subteran a reţelelor respective.
 Art. 22 - În cazul apariţiei unor capacităţi disponibile de reţele subterane, contractele încheiate pentru dreptul de acces al rețelelor aeriene se reziliază unilateral prin notificarea furnizorilor de rețele de comunicații cu privire la alternativele şi termenul de maxim ……. de luni/ani în care trebuie să coboare reţelele în subteran. 
Art. 23 - Neconformarea mutării reţelelor în subteran şi eliberarea spaţiului suprateran de reţele, până la data indicată în notificare, conferă dreptul autorității publice locale de a se adresa instantei de judecata in vederea dispunerii obligarii la dezafectareza cablurilor pe cheltuiala furnizorilor şi operatorilor de reţele de comunicaţii sau a deţinătorilor de infrastructură suport aferentă.
Art. 24 - (1) In vederea exercitării dreptului de acces pe proprietatea publică/privată a Municipiului Râmnicu Sărat, solicitantul va trimite o cerere la titularul dreptului de administrare/concesiune/inchiriere/folosinta cu titlu gratuit asupra imobilului respectiv însoţită de toate documentele solicitate, arătând îndeplinirea condiţiilor de acces. 
(2) Prima cerere de acces va conţine informaţii cu privire la:

a) datele de identificare şi de contact ale operatorului/furnizorului de reţele de comunicaţii electronice/infrastructura support pentru retele de comunicatii electronice care intenţionează să realizeze lucrările de acces pe proprietatea publica/privata a municipiului si autorizaţia de furnizor de servicii de comunicaţii electronice emisă de Autoritatea Naţională pentru Administrare şi Reglementare in Comunicaţii;

b) zona în care se intenţionează să se realizeze dreptul de acces pe proprietatea publica/privată a municipiului ( Plan de situatie)
c) lucrările ce urmează a fi efectuate (montări de reţele în canalizaţii existente, construcţii de canalizaţii, etc) (Memoriu de prezentare);
d) scopul solicitării dreptului de acces în zona respectivă (scris în Memoriu de prezentare şi în cerere/adresa de solicitare a accesului pe proprietatea publică/privata)

e) durata estimativă a realizării lucrărilor, cu durata menţinerii reţelelor (Durata estimativă a lucrărilor şi durata menţinerii lucrărilor/instalaţiilor pe proprietatea publică/privată - va fi scrisă în Memoriu de prezentare şi în cererea /adresa de solicitare a acordului de acces pe proprietatea publică/privata).

f) dimensiuni ale canalizaţiilor şi ale căminelor, ale cablurilor şi aparatajelor existente sau proiectate, după caz (Memoriu de prezentare),
g) grafic de execuţie a lucrărilor, după caz, (reparaţii zone verzi, drumuri, piste biciclete - se vor stabili termenele în care se vor efectua reparaţiile).
Art. 25 - Cererile care au ca obiect solicitarea unui drept de acces pentru realizarea unei investiţii ce trece pe terenurile Municipiului Râmnicu Sărat şi care afectează bunuri deţinute şi de alţi proprietari vor fi însoţite de contracte sau acorduri notariale din partea acestor deţinători.
Art. 26 - Soluţionarea cererii de acces se va face conform etapelor prevazute de Legea nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice, cu modificari si completari ulterioare.
Art. 27 - (1) In zonele în care există anumite restricţii, stabilite conform prevederilor unor acte normative (vezi PUG şi RLU sau zona de siguranţa DN, DJ, CFR, LEA sau alte reglementări legale), cu privire la executarea lucrărilor de acces pe proprietatea publică/privată a Municipiului Râmnicu Sarat, astfel încât alte elemente ale reţelelor de comunicaţii electronice sau alte elemente de infrastructură necesare susţinerii acestora nu mai pot fi instalate, elementele de infrastructură deja instalate, indiferent dacă sunt asociate sau nu unei reţele de comunicaţii electronice, vor fi utilizate în mod partajat, în conformitate cu prevederile prezentului regulamen si ale actelor normative in materie, in vigoare.
(2) În măsura în care condiţiile stabilite mai sus nu sunt îndeplinite, iar în zona respectivă sunt instalate alte elemente de infrastructură, titularul dreptului de administrare/concesiune/inchiriere/folosinta cu titlu gratuit îl va informa pe solicitant, în vederea utilizării partajate a elementelor de infrastructură.

(3) Solicitantul se poate adresa persoanei care deţine sau controlează aceste elemente şi, dacă este cazul, ANCOM.

(4) UAT Municipiul Ramnicu Sarat poate solicita furnizorilor de reţele de comunicaţii electronice includerea în contracte a unor clauze care limitează exercitarea dreptului de acces în anumite zone, astfel încât să nu fie afectată realizarea altor proiecte de utilitate publică.

(5) Clauzele stabilite în conformitate cu prevederile alin. (4) nu vor afecta funcţionalitatea elementelor de infrastructură şi a reţelelor de comunicaţii electronice şi vor fi obiective, nediscriminatorii, proporţionale şi justificate.
Art. 28 - (1) Atunci când sunt îndeplinite condiţiile de acces, titularul dreptului de proprietate sau de administrare nu se poate opune exercitarii dreptului de acces decat din motive temeinic justificate, chiar daca exista conventie contrara.
(2) Titluarii dreptului de acces institut isi pot exercita dreptul de acces pe prooprietatea publica/privată a Municipiului Ramnicu Sarat numai dupa incheierea unui contract de acces cu titularul dreptului de proprietate sau administrare, prin care se stabilesc conditiile de exercitare a acestui drept.

(3) Contractul încheiat va urma modelul contractului – cadru postat pe site-ul oficial al Autoritatii Naţionale pentru Administrare si Reglementare in Comunicaţii.
(4) Condiţiile stabilite prin contractul încheiat trebuie să fie nediscriminatorii faţă de toţi furnizorii de reţele de comunicaţii electronice.

(5) Dacă în urma negocierii într-un contract se oferă condiţii mai favorabile unui furnizor de reţele de comunicaţii electronice, inclusiv în ceea ce priveşte tariful, decât cele prevăzute în condiţiile publicate sau prevăzute în contractele încheiate cu alţi furnizori de reţele de comunicaţii electronice, atunci aceste condiţii vor fi oferite tuturor celorlalţi furnizori, pe baze nediscriminatorii.

(6) Contractul încheiat în condiţiile prezentului Regulament trebuie să prevadă cel puţin:

a) zonele în care este permis accesul, metodele de lucru ce urmează a fi utilizate şi condiţiile efective, inclusiv termenul, în care titularul dreptului de acces poate realiza lucrări de instalare, întreţinere, înlocuire sau mutare a reţelelor de comunicaţii electronice ori a elementelor de infrastructură, inclusiv lucrări de reparaţii cu caracter de urgenţă;

b) condiţiile în care deţinătorul imobilului poate efectua lucrări ce ar afecta accesul la reţelele de comunicaţii electronice ori la elementele de infrastructură necesare susţinerii acestora sau buna lor întreţinere ori care ar necesita mutarea lor;

c) modalităţile şi termenele de informare între părţi cu privire la realizarea unor lucrări pe imobilul proprietate publică sau privată pe care se exercită dreptul de acces;

d) tariful datorat pentru exercitarea dreptului de acces, reprezentând contravaloarea folosinţei şi despăgubirea pentru prejudiciile cauzate prin efectuarea lucrărilor.

(7) Contractul încheiat în condiţiile prezentului Regulament, înscris în cartea funciară a imobilului pe care se exercită dreptul de acces, este opozabil oricărui titular al unui drept real asupra imobilului respectiv, deţinătorului cu orice alt titlu, precum şi dobânditorilor imobilului.

(8) Clauzele incluse în contracte ce interzic utilizarea partajată a infrastructurii sau prevăd drepturi exclusive ori speciale cu privire la instalarea sau furnizarea de reţele de comunicaţii electronice pe un imobil proprietate publică ori proprietate privată a municipiului sunt nule de drept.

(9) Contractul de acces pe proprietatea publica/privată a Municipiului în vederea instalării, întreţinerii, înlocuirii sau mutării reţelelor publice de comunicaţii electronice ori a elementelor de infrastructură necesare susţinerii acestora este reprezentat de anexa nr. 2 la prezentul Regulament ce face parte din acesta.

 (10) In termen de 15 zile de la data încheierii contractului în vederea exercitării dreptului de acces pe proprietatea publică/privată a Municipiului Râmnicu Sărat, titularul dreptului de administrare/concesiune/inchiriere/folosinta cu titlu gratuit, după caz, are obligaţia de a publica acest contract pe pagina sa de internet, cu respectarea legislatiei privind protectia secretului commercial.
(11) Furnizorii de reţele de comunicaţii electronice care exercită dreptul de acces pe proprietatea publică/privată a Municipiului Râmnicu Sărat au obligaţia de a transmite o copie a acestor contracte la ANCOM. 
(12) În situaţia în care contractul prevăzut in anexa 2 la prezentul Regulament nu se poate încheia în termen de 2 luni de la data primirii solicitării de încheiere a contractului de acces pe proprietatea privată sau a cererii de exercitare a dreptului de acces pe proprietatea publica a Municipiului Râmnicu Sarat ori in cazul refuzului de acordare a dreptului de acces, oricare dintre părţi se poate adresa instanţei competente.
(13) În cazul în care cererea este găsită întemeiată, instanţa poate pronunţa o hotărâre care ţine loc de contract între părţi.

(14) În cazul prevazut la alineatul precedent, în termen de 15 zile de la data rămânerii definitive a hotărârii, titularul dreptului de administrare/concesiune/inchiriere/folosinta gratuita asupra imobilului, dupa caz, are obligaţia de a o face publică pe pagina sa de internet.

(15) Furnizorii de reţele de comunicaţii electronice care exercită dreptul de acces pe proprietatea publică au obligaţia de a transmite o copie de pe aceasta hotărâre ANCOM, cu obligaţia acesteia de a o pune la dispoziţia oricărei persoane interesate.

CAPITOLUL VI - EXERCITAREA DREPTULUI DE ACCES

Art. 29 - (1) Exercitarea dreptului de acces se va face numai după încheierea unui contract, cu titularul dreptului de administrare /concesiune/inchiriere/folosinta gratuita asupra imobilului, dupa caz.
(2) Persoanele împuternicite de furnizorii de reţele de comunicaţii electronice să efectueze lucrări de acces pe proprietăţi sau să desfăşoare activităţi de studiu ori de proiectare în vederea efectuării acestor lucrări au dreptul de acces numai în măsura în care este necesar pentru îndeplinirea atribuţiilor de serviciu, pe baza unei împuterniciri scrise din partea furnizorilor în cauză, cu acordul titularului dreptului de folosinţă sau, în lipsa acestuia, cu acordul titularului dreptului de proprietate, titularului altor drepturi reale principale, titularului dreptului de administrare, de concesiune ori de închiriere, după caz, şi fără a aduce atingere dreptului de folosinţă asupra părţii din imobil care nu face obiectul exercitării dreptului de acces instituit.
(3) Exercitarea dreptului prevăzut la alin. (2) se poate realiza, în condiţiile legii, numai după transmiterea unei notificări cu cel puţin două zile lucrătoare în avans titularului dreptului de folosinţă sau, în lipsa acestuia, titularului dreptului de proprietate, titularului altor drepturi reale principale, titularului dreptului de administrare, de concesiune ori de închiriere, după caz, asupra imobilului respectiv, cu excepţia cazului în care este necesară efectuarea unor lucrări de reparaţii cu caracter de urgenţă. Caracterul de urgenţă al unei lucrări de reparaţii se va stabili printr-un act emis de către Primăria Municipiului Râmnicu Sărat – “aviz de interventie” pentru executarea lucrarilor de reparatii ale reţelelor existente.
(4) Titularul dreptului de folosinţă şi titularul dreptului de proprietate sau al altor drepturi reale, titularul dreptului de administrare, de concesiune sau de închiriere, după caz, nu au dreptul de a refuza accesul persoanelor prevăzute la alin. (1) în cazul în care acesta se realizează în condiţiile stabilite printr-un contract încheiat potrivit prevederilor legale sau printr-o hotărâre judecătorească.
(5) In cazul în care se impune efectuarea unor lucrări de întreţinere sau de reparaţii cu caracter de urgenţă pentru prevenirea sau înlăturarea consecinţelor generate de producerea unei calamităţi naturale sau a unor lucrări de întreţinere ori de reparaţii impuse de asigurarea continuităţii furnizării reţelelor şi serviciilor de comunicaţii electronice, persoanele împuternicite potrivit prevederilor alin. (2) au drept de acces pe baza unei notificări inaintate titularului dreptului de administrare concesiune/inchiriere/folosinta cu titlu gratuit asupra imobilului respectiv

(6) În lipsa acordului, accesul poate fi autorizat prin hotărâre judecătorească. În caz de urgenţă, instanţa poate dispune accesul pe cale de ordonanţă preşedinţială.
(7) Exercitarea dreptului de acces se realizează cu respectarea strictă a structurii clădirii şi a tuturor branşamentelor şi instalaţiilor exislente, respectiv apă, canalizare, gaze naturale, energie electrice, comunicaţii electronice, interfon si sisteme de securitate fără afectarea functionalitatii acestora.
Art. 30 - (1) Dreptul de acces pe proprietati nu va afecta existenţa dreptului de proprietate sau a altor drepturi reale asupra imobilului respectiv ori asupra infrastructurii fizice utilizate partajat sau asupra reţelelor de comunicaţii electronice ori a elementelor de infrastructură necesare susţinerii acestora.
(2) Exercitarea dreptului instituit nu va cauza schimbarea destinaţiei imobilului respectiv şi va afecta cât mai puţin utilizarea acestuia de către titularul dreptului de folosinţă.

(3) Furnizorul de reţele de comunicaţii electronice are obligaţia de a readuce la starea initial, pe cheltuiala sa, proprietatea afectată de realizarea lucrărilor de acces pe proprietăţi,  iar reprezentantul proprietarului va verifica lucrarea înainte şi după astuparea, acoperirea reţelei pe baza unui Proces verbal.
(4) Furnizorii de retele publice de comunicatii electronice raspuns integral pentru orice degradare a clădirilor, a structurii de rezistenta, a bransamentelor sau a instalatiilor existente, constatata ca urmare a lucrărilor executate, inclusiv pentru prejudiciile aparute ulterior.
Art. 31 - În cazul în care anumite lucrări efectuate în exercitarea dreptului de acces pe proprietăţi sunt afectate de lucrări de interes naţional sau de interes local de utilitate publică se va aplica procedura de expropriere, în condiţiile legislaţiei in vigoare.
Art. 32 - (1) Titularul dreptului de acces pe proprietăţi poate solicita titularului dreptului de proprietate, titularului altor drepturi reale, titularului dreptului de administrare, de concesiune, de folosinţă cu titlu gratuit ori de închiriere, după caz, în situaţia în care nu există nicio altă soluţie, tăierea, cu respectarea prevederilor legale din domeniul protecţiei mediului, a arborilor sau arbuştilor, precum şi a ramurilor ori rădăcinilor care îngreunează sau ar îngreuna efectuarea lucrărilor de acces pe proprietăţi. Aceste operaţiuni se vor realiza pe cheltuiala solicitantului şi cu acordarea despăgubirilor prevăzute de prezenta lege. 
(2) Dacă, în termen de maximum 45 de zile de la primirea solicitării, titularul dreptului de proprietate, titularul altor drepturi reale, titularul dreptului de administrare, de concesiune, de folosinţă cu titlu gratuit sau de închiriere, după caz, nu efectuează operaţiunile prevăzute la alin. (1), furnizorul de reţele de comunicaţii electronice poate realiza aceste operaţiuni, după transmiterea unei notificări, cu cel puţin două zile lucrătoare în avans.
(3) Operaţiunile prevăzute la alin. (1) se vor realiza cu respectarea legislaţiei privind protecţia mediului înconjurător şi într-o manieră care să afecteze cât mai puţin aspectul exterior al proprietăţii.
Art. 33 - (1) Titularul dreptului de acces pe proprietăţi are obligaţia să reaşeze, pe cheltuiala lui, elementele reţelelor de comunicaţii electronice ori elementele de infrastructură fizică necesare susţinerii acestora, în cadrul aceleiaşi proprietăţi, când această reaşezare este necesară pentru construcţia de clădiri sau pentru efectuarea de lucrări, în condiţiile, inclusiv referitoare la termen, convenite prin contractul încheiat sau prin hotărârea judecătorească pronunţată.
(2) Când reaşezarea elementelor reţelelor de comunicaţii electronice sau a elementelor de infrastructură necesare susţinerii acestora este necesară pentru efectuarea unor lucrări de către alte persoane decât titularul dreptului de administrare concesiune/inchiriere/folosinta cu titlu gratuit, cheltuielile vor fi suportate de către acestea, dacă prin contractul incheiat ori prin hotărârea judecătorească nu s-a stabilit altfel.

CAPITOLUL VII - UTILIZAREA PARTAJATĂ A INFRASTRUCTURII

Art. 34 - (1) Furnizorii de reţele de comunicaţii electronice au dreptul de a negocia cu persoanele care deţin sau controlează elemente de infrastructură acorduri de utilizare partajată a infrastructurii.
         (2) În cazul în care nu se ajunge la un acord în termen de 2 luni de la data primirii unei solicitări ferme de negociere sau în cazul refuzului de negociere, oricare dintre părţi se poate adresa ANCOM.
(3) Principiul care trebuie sa guverneze stabilirea de catre detinatorul infrastructurii subterane a preturilor pentru accesul la infrastructura de canalizatie subterana, este acela al asigurarii ca marjele existente intre propriile preturi pentru serviciile de comunicatii electronice si preturile pentru accesul celorlalti operatori la infrastructura de canalizatie subterana, sunt suficiente pentru a permite unui operator ipotetic, cel putin la fel de eficient, care utilizeaza servicii de acces local la infrastructura de canalizatie subterana, sa poata oferi servicii de comunicatii electronice echivalente, pe raza Municipiului Ramnicu Sarat.

Art. 35 - (1) În cazul prevăzut la art. 34 alin. (2), ANCOM, cu respectarea principiului proporţionalităţii, poate impune unei entitati care deţine sau controlează elemente de infrastructură, obligaţia de a permite unui furnizor de reţele de comunicaţii electronice utilizarea acestor elemente, inclusiv clădiri ori intrări în clădiri, cablaje din clădiri, piloni, antene, turnuri şi alte construcţii de susţinere, canale, conducte, camere de vizitare şi cabinete, precum şi elemente de reţea pasive, în vederea instalării, întreţinerii, înlocuirii sau mutării reţelelor de comunicaţii electronice, acolo unde este posibil din punct de vedere tehnic şi fezabil economic.
(2) Obligaţia de utilizare partajată a infrastructurii prevăzută la alin. (1) poate fi impusă atunci când este necesară protecţia mediului, a igienei, a sănătăţii publice sau a ordinii publice ori atunci când este necesar pentru îndeplinirea unor cerinţe specifice de urbanism sau de amenajare a teritoriului.

(3) În cazul în care impune unei persoane care deţine sau controlează elemente ale infrastructurii obligaţia prevăzută la alin. (1), ANCOM stabileşte şi condiţiile în care se realizează utilizarea partajată a infrastructurii, inclusiv criteriile de partajare a costurilor.
(4) Se instituie in sarcina furnizorilor de reţele de comunicaţii electronice si a persoanelor care deţin sau controlează elemente de infrastructură obligatia de a eticheta cu un cod de culoare comunicat in prealabil autoritatii publice locale, fiecare tip de reţea în parte pentru o mai uşoară identificare a acestora şi afişarea unor plăcuţe de identificare a reţelelor pe imobile pe care să fie notate distanţele fata de repere fixe.

CAPITOLUL VIII - DISPOZIŢII PRIVIND AUTORIZAREA CONSTRUIRII REŢELELOR DE COMUNICAŢII ELECTRONICE

Art. 36 - (1) La realizarea planurilor de urbanism si amenajare a teritoriului, a lucrărilor de construire, reparare, modernizare, reabilitare sau extindere a drumurilor ori a reţelelor de utilităţi publice se va avea în vedere şi necesitatea instalării de reţele de comunicaţii electronice.
(2) In cazul realizării lucrărilor prevăzute la alin. (1) asupra unor imobile proprietate publică sau privată, autoritatea administraţiei publice locale care eliberează autorizaţii de construire ori care coordonează realizarea respectivelor lucrări, va publica anunţuri privind înregistrarea unei cereri de eliberare a autorizaţiei de construire pentru lucrările prevăzute la alin. (1) sau privind realizarea altor categorii de lucrări si va notifica detinatorii reţelelor de comunicaţii electronice din zonă în termen de 10 zile de la data înregistrării cererii ori de la data la care autoritatea administraţiei publice locale cunoaşte despre realizarea respectivelor lucrări, astfel încât să existe posibilitatea realizării coordonate a unor lucrări de instalare, întreţinere, înlocuire sau mutare a reţelelor de comunicaţii electronice ori a elementelor de infrastructură necesare susţinerii acestora, în condiţiile prezentului Regulament.

(3) Anunţul va fi publicat pe pagina de internet a autorităţii administraţiei publice si va fi afişat în locuri vizibile, la sediul Primăriei şi va cuprinde informaţii cu privire la zona în care urmează a fi realizate lucrările prevăzute la alin. (1), precum şi data estimativă a începerii lucrărilor.

(4) Daca furnizorii de reţele publice de comunicaţii nu opteaza pentru realizarea coordonata a lucrărilor de acces in acelaşi timp cu lucrările de construire, reparare, modernizare, reabilitare sau extindere a drumurilor ori a reţelelor de utilităţi publice, după realizarea lucrărilor prevăzute la alin (1) nu se vor elibera autorizaţii de construire pentru reţele de comunicaţii electronice, în zonele respective pentru o perioadă de 2 ani, pentru lucrarile anuntate cu cel putin 6 luni in avans.
Art. 37 - In cuprinsul proiectelor pentru autorizarea şi realizarea lucrărilor de construcţii se vor prevedea trasee sistematizate pentru instalarea de reţele de comunicaţii electronice.
Art. 38 - (1) Lucrările de acces pe proprietăţi se pot efectua numai cu respectarea prevederilor legate referitoare la:
a) amplasarea, proiectarea, autorizarea executării, executarea, utilizarea şi postutilizarea construcţiilor;

b) proiectarea şi amplasarea construcţiilor şi a instalaţiilor în zona drumurilor şi în zona infrastructurii feroviare, pe poduri, pasaje, viaducte şi tuneluri rutiere, precum şi în zonele de protecţie aeroportuară şi de protecţie a navigaţiei;

c) condiţiile de amplasare a lucrărilor tehnico-edilitare şi a stâlpilor pentru instalaţii în zona drumurilor şi în zona infrastructurii feroviare;

d) calitatea în construcţii;

e) protecţia igienei şi a sănătăţii publice;

f)   protecţia mediului;

g)  protecţia muncii;

h) protejarea monumentelor istorice.


(2) In măsura în care în anumite zone s-a instituit un regim de protecţie prin planurile de amenajare a teritoriului şi prin documentaţiile de urbanism în ceea ce priveşte realizarea unor lucrări de acces pe proprietăţi, precum şi în cazul zonelor supuse unui regim special conform prevederilor legale, exercitarea dreptului de acces se poate realiza doar după obţinerea acordului organismelor competente.


(3) Obţinerea avizelor, acordurilor, studiilor necesare autorizării lucrarilor de construire a reţelelor de comunicaţii electronice sunt in sarcina   persoanei care solicită exercitarea dreptului de acces sau utilizarea partajată a infrastructurii, după caz.
Art. 39 - (1) In zona drumurilor nu pot fi realizate lucrări de acces pe proprietăţi care:

- restrâng ampriza drumurilor, după efectuarea lucrărilor;

- stânjenesc circulaţia autovehiculelor;

- periclitează siguranţa circulaţiei, inclusiv prin reducerea vizibilităţii.

(2) Reţelele de comunicaţii electronice subterane vor fi instalate prin canale de cabluri special amenajate sau prin galerii de cabluri.

(3) Furnizorul de reţele de comunicaţii electronice va pune la dispoziţia persoanelor care efectuează lucrări în zona de protecţie toate informaţiile necesare, astfel încât să se evite producerea unor daune reţelei de comunicaţii electronice.

        (4) Furnizorul de reţele de comunicaţii electronice poate solicita ca alte lucrări ce se vor efectua în zona de protecţie a reţelei, să se realizeze în prezenţa reprezentanţilor săi.
Art. 40 - (1) Relocarea elementelor de reţea pe zidurile interioare şi exterioare ale clădirilor se va realiza prin utilizarea unor trasee sistematizate.
(2) Costurile ocazionate de sistematizarea elementelor de reţea vor fi suportate în comun de furnizorii de reţele de comunicaţii electronice care instalează aceste elemente.
(3) In termen de maximum 6 luni de la data aprobării prezentului Regulament, furnizorii de reţele de comunicaţii electronice vor efectua lucrările necesare în vederea respectării prevederilor alin. (1).

CAPITOLUL IX - OBLIGAŢII

Art. 41 - Începând cu data intrării in vigoare a prezentului Regulament detinatorii (furnizori sau operatori) de reţele publice de comunicaţii electronice/de infrastructura suport au si următoarele obligaţii:

a. să prezinte/transmita in termenul prevăzut la capitolul IV inventarul  reţelelor detinute pe raza U.A.T. Municipiul Râmnicu Sărat;

b. să solicite încheierea contractului de acces pentru reţelele de comunicaţii electronice detinute pe proprietatea publica/privata a Municipiului Râmnicu Sărat;
c. sa prevadă sisteme de identificare nedistructivă, respectiv markeri, pentru reperarea operativă a reţelei şi a poziţiei acestora;

d. să nu amplaseze pe stâlpi, cu titlu provizoriu sau definitiv, role de cabluri rezultate ca surplus al reţelelor de comunicaţii electronice sau a diverselor echipamente care nu contribuie efectiv la funcţionarea reţelei;

e. să desfiinţeze surplusurile prevăzute mai sus in termen de 30 zile de la intrarea in vigoare a prezentului Regulament.
CAPITOLUL X – SANCŢIUNI 
Art.42 - Încălcarea dispoziţiilor prezentului Regulament atrage răspunderea disciplinară, civilă, contravenţională sau penală, după caz.
Art.43 – (1) Nerespectarea dispoziţiilor cu caracter obligatoriu ale art. 7 alin. (1)-(18), art. 9 alin. (1), art. 13 -17; art. 23, art 30 alin. (3), art. 33 alin. (1), art. 40 si art. 41 constituie contraventie, daca nu au fost savarsite in alte conditii incat, potrivit legii penale, sa constituie infractiune, si se sanctioneaza cu amenda contraventionala de la ….. lei pana la ….. lei, în conformitate cu prevederile art. 8 alin. (2), lit. d) din OG nr.2/2001 privind regimul juridic al contraventiilor, cu modificarile si completarile ulterioare.
 (2) In cazul constatarii contraventiilor prevazute la art. 43 alin. (1), autoritatea administratiei publice locale poate dispune, dupa caz, una sau mai multe dintre urmatoarele masuri administrative:

a. notificarea contravenientului si stabilirea unui termen de conformare;

b. obligarea la aducerea la situatiei la starea de legalitate, pe cheltuiala contravenientului;

c. refuzul temporar al aprobarii unor cereri de acces pe proprietatile Municipiului Ramnicu Sarat, pana la remedierea neconformitatilor constatate;

d. dispunerea masurilor tehnice necesare pentru eliminarea riscurilor privind siguranta circulatiei sau integritatea domeniului public.
(3) Masurile prevazute la alin. (2) nu inlatura raspunderea contraventionala.
Art.44 - (1) Constatarea contravenţiilor şi aplicarea sancţiunilor contravenţionale se face de către politistii locali din cadrul Politiei Locale Municipiul Râmnicu Sarat, imputerniciti in acest sens de catre Primarul Municipiului Ramnicu Sarat.

(2) Procesul-verbal se va înmâna sau, după caz, se va comunica, în copie, contravenientului.

(3) Procesul-verbal se consideră comunicat pe loc în cazul în care contravenientul este prezent la încheierea acestuia, refuză primirea şi aceste împrejurări sunt înregistrate cu mijloace audio-video ale organului din care face parte agentul constatator. Contravenientul poate obţine o copie a procesului-verbal de la autoritatea din care face parte agentul constatator.

(4) Comunicarea se face de către organul care a aplicat sancţiunea, în termen de cel mult două luni de la data aplicării acesteia.

(5) Procesul-verbal de constatare a contravenţiei este titlu de creanţă şi înştiinţare de plată.

(6) Comunicarea procesului-verbal se face prin poştă, cu aviz de primire, sau prin afişare la domiciliul sau la sediul contravenientului. Operaţiunea de afişare se consemnează într-un proces-verbal, semnat de cel puţin un martor.

(7) Nu este necesară semnarea procesului-verbal de către un martor atunci când procedura de afişare este înregistrată cu mijloace audio-video ale organului din care face parte agentul constatator.
(8) Contravenientul poate achita amenda de la data încheierii procesului-verbal ori, după caz, de la data comunicării acesteia, pentru contravenţia săvârşită şi prevăzută în prezentul Regulament;
(9) Plata amenzii contravenţionale se face la casieria institutiei, online in cont deschis la Trezoreria Ramnicu Sarat sau la Serviciul Impozite si Taxe din cadrul Primariei Municipiului Râmnicu Sărat.

         (10) Împotriva procesului - verbal de constatare a contravenţiei şi de aplicare a sancţiunii se poate face plângere în termen de 15 zile de la data înmânării sau comunicării acestuia. Plângerea se depune şi se soluţionează în baza competenţei alternative la judecătoria în a cărei circumscripţie a fost săvârşită contravenţia ori la judecătoria în a cărei rază teritorială îşi are domiciliul sau sediul contravenientul.
          (11) Procesul - verbal, neatacat în termen de 15 zile de la înmânare sau de la comunicare, precum şi hotărârea judecătorească definitiva prin care s-a soluţionat plângerea constituie titlu executoriu, fară vreo altă formalitate.

(12) Dacă persoana împuternicită să aplice sancţiunea apreciază că fapta a fost săvârşită în astfel de condiţii încât, potrivit legii penale, constituie infracţiune, sesizează organul de urmărire penală competent. 
Art. 45 - Prevederile privind contravenţiile se completează de drept cu dispoziţiile Ordonanţei Guvernului nr.2/2001 privind regimul juridic al contraventiilor, cu modificările şi completările ulterioare.
CAPITOLUL XI – ALTE DISPOZIŢII 

Art. 46 - (1) Prevederile prezentului Regulament, nu se aplica reţelelor de comunicaţii electronice deţinute sau administrate de către instituţiile ori autorităţile publice din cadrul sistemului naţional de apărare, ordine publică şi siguranţa naţională.
 (2) În termen de maximum 6 luni de la data aprobării condiţiilor şi tarifelor de acces pe proprietate publică/privată, titularul dreptului de administrare - Municipiul Râmnicu Sărat - va încheia contracte în vederea exercitării dreptului de acces pe proprietatea publică/privată şi cu operatorii care au realizat lucrări in conditii de legalitate, înaintea publicării condiţiilor şi tarifelor de acces pe proprietate, respectând prezentul Regulament şi legislaţia în vigoare.
 (3) Contractele încheiate conform prevederilor alin. (2) pentru reţelele de comunicaţii electronice aeriene existente se încheie cu o durată de maxim ………… ani.

CAPITOLUL XII – DISPOZITII FINALE

Art. 47 - (1) Prevederile prezentului Regulament vor fi actualizate în funcţie de modificările de natură tehnică, tehnologică şi legislativa.
(2) Prezentul Regulament s-a elaborat şi adaptat în funcţie de particularităţile locale şi de interesele actuale şi de perspectivă ale comunităţii locale, ţinând cont de prevederile legale în domeniu şi în conformitate cu dispoziţiile Legii nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice.

(3) Prezentul Regulament, acolo unde nu dispune, se completează de drept cu prevederile: Legii nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice,  Codului Civil, H.G. 525/1996 privind Regulamentul general de urbanism, cu modificarile si completarile ulterioare, Legii 50/1991 privind autorizarea executarii lucrarilor de constructii, cu modificarile si completarile ulterioare,  O.G. 43/1997 privind regimul drumurilor, republicata, cu modificari si completari ulterioare, H.C.L. nr. 130/25.11.1999 de aprobare a Documentatiei de urbanism nr. 1200/5757/nov. 1999 faza P.U.G., cu termen de valabilitate prelungit prin H.C.L. 304/21.12.2023, Decizia Autorității Naționale pentru Administrare si Reglementare in Comunicații nr. 672/2022 pentru modificarea <LLNK 12018   997170IS01   0108>Deciziei Preşedintelui Autorităţii Naţionale pentru Administrare şi Reglementare în Comunicaţii nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică, emitent Autoritatea Nationala pentru Administrare si Reglementare in Comunicaţii, precum si a oricaror altor reglementări conexe instalarii comunicaţiilor electronice.
(4) Prezentul Regulament intră în vigoare de la data aducerii lui la cunostinta publica, in conditiile legii.

